Den Vest-Sjællandske Avis, 1825-10-21
Oversigt over Dagens udenlandske Nyeheder. Der skrives fra Madrid under 26de October: Da det Spørgsmaal blev for nogen Tid siden forelagt Raadet af Castilien, hvilken Fremgangsmaade der burde følges med Hensyn til de constitutionelle Officere, saa svarede det: Kongen har ved sin Tilbagekomst fra Cadix ligesom erobret Riget paa nye, og ifølge Erobringsretten tilkommer det Kongen at disponere over Officerenes Skjæbne og Ansættelse, som det behager ham, uden at lade sig binde ved nogen Lov, nu da den consultative Junta, som de Apostoliske betragte, som en hemmelig repræsentatil Forfatning, begynder at sætte en Skranke for det høie Raads store Magt, saa har det valgt en anden Synspunkt. Det har været fire Gange forsamlet for at deliberere om ikke den nye Juura strider imod Rigets Grundlov, da Kongen af Spanien egentlig ikke er uindskrænket og Raadet af Castilien har arvet de forrige Cortes Rettigheder; man vilde desangaaende indgive en Forestilling til Hs. Majestæt, men det betænkte sig bedre og lod være dermed, da det frygtede for at Regieringen skulde gribe til endnu kraftfuldere Forholdsregler, det vilde derfor ikke udsætte sig for at tabe alt. Den consultative Junta er den 25de September bleven installeret af Hr. Zea Bermudes, som var kommen fra Escurial til Madrid. Man skyndte sig dermed, fordi man haabede at bedre Betingelser skulde erholdes for det nye Laan ved at betiene sig sig af et saa ophøiet Corps Underhandlinger; Jun ten udnævnede ogsaa strax en Commission for at afgive en Betænkning om Hr. Tassins Tilbud; Betænkningen faldt ikke gunstig ud og Sagen blev nu overdraget til den diplomatiske Forhandling. Hertugen af Villa Hermosa har erholdet Jnstructioner til ved de store Magters Ministre at anholde om de med Spanien saa nøie forbundne Souverainers Mægling for et Laan paa 25 til 30 Mill., og man seer med Forventning Udfaldet af dette Skridt i Møde. En anden Gienstand, hvormed Junken beskiæftiger sig er Amnestie hvorpaa dernu arbeides i Justitsministeriet; man siger at den skal blive publiceret paa Kongens Fødselsdag og blive uindskrænket naar faae Personer undtages, og som skulle udgjøre et Antal af 34; dog drages Sagen endnu i Tvivl af mange Forbittrelsen imod Ministeren Zeas moderate Grundsætninger er ogsaa meget stor i Spanien og yttres selv paa det heftigste i de Franske Ultrablade. – Justitsministeren Hr. Calomarde har udstædet en Circulaire Skrivelse, hvori det bliver befalet i Hs. Majestæts Navn, at Geistligheden ikke maae ved sine Prækener vedligeholde Had, Tvedragt og Hævn; ved en anden Circulaire er det befalet, at alle Processor for politiske Forbrydelser skulle strax ophøre, og at de Personer, som af denne Aarsag ere arresterede, og hvis Antal er ikke længere betydeligt skulle sættes paa frie Fod. – Uroelighederne i Valencia vedvare og General-Captainen der maae ligge til Feldts mod de oprøriske Vander. Politiet i Madrid giør for nærværende Tid Jagt paa nogle Spænder, som sees paa Mandfolkehatte og paa nogle Kamme, som Fruentimmerne bære; da de første see ud, som en Galge og man betragter dem som en dadlende Hentydning paa Riegos og Empecinados Henrettelse, og de sidste som et Kiendetegn paa Carlisternes Partie.